
Comisia pentru muncă şi protecţie socială








Nr.27/379/2 octombrie 2003
R A P O R T

asupra proiectului de Lege pentru aprobarea Ordonanţei de urgenţă a Guvernului nr.69/2003 privind modificarea art.4 alin.(1) din Legea nr.118/2002 pentru instituirea indemnizaţiei de merit

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru aprobarea Ordonanţei de urgenţă a Guvernului nr.69/2003 privind modificarea art.4 alin.(1) din Legea nr.118/2002 pentru instituirea indemnizaţiei de merit, trimis comisiei cu adresa nr. 577 din 22 septembrie 2003.

La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

1. Comisia juridică, de disciplină şi imunităţi;

2. Comisia pentru învăţământ, ştiinţă, tineret şi sport;
3. Comisia pentru cultură, arte, mijloace de informare în masă.

Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor ordinare, conform prevederilor constituţionale, şi are ca obiect de reglementare modificarea alineatului (1) al articolului 4 din Legea nr.118/2002 pentru instituirea indemnizaţiei de merit, în sensul modificării componenţei Comisiei naţionale pentru acordarea indemnizaţiei de merit.
Comisia propune Plenului aprobarea proiectului de lege întrucât este necesară punerea de acord cu dispoziţiile cuprinse în normele de aplicare a legii mai sus menţionate.


La dezbaterea acestui proiect de lege au participat ca invitaţi din partea Ministerului Administraţiei şi Internelor, dl Ionel Fleşariu - consilier, din partea Secretariatului General al Guvernului, dl Tiberiu Tănase -  director.
La lucrările comisiei au fost prezenţi 15 deputaţi, din totalul de 20 membri ai comisiei.

Proiectul de lege a fost adoptat de Senat în şedinţa din data de 18 septembrie 2003.
În urma dezbaterii proiectului de lege în şedinţa din 30 septembrie 2003, Comisia propune adoptarea acestuia în forma prezentată de Senat.

În cursul dezbaterilor, Comisia a respins următoarele amendamente:

Amendamente respinse

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Articol unic. - Alineatul (1) al articolului 4 din Legea nr. 118/2002 pentru instituirea indemnizaţiei de merit, publicată în Monitorul Oficial al României, Partea I, nr.189 din 20 martie 2002, se modifică şi va avea următorul cuprins: 

"Art. 4. - (1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor de cultură şi ai comisiilor de muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi preşedinţii uniunilor de creatori care fac parte din Alianţa Naţională a Uniunilor de Creatori din România." 


	Comisia pentru cultură, arte, mijloace de informare în masă propune reformularea textului după cum urmează:

“Articol unic. - Alineatul (1) al articolului 4 din Legea nr. 118/2002 pentru instituirea indemnizaţiei de merit, publicată în Monitorul Oficial al României, Partea I, nr.189 din 20 martie 2002, se modifică şi va avea următorul cuprins: 

"Art. 4. - (1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor pentru cultură şi ai comisiilor pentru muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi şapte preşedinţi ai uniunilor de creatori recunoscute potrivit legii." 


	Argumente pentru susţinere:

Nu toate uniunile de creatori din România sunt membre ale Alianţei Naţionale a Uniunilor de Creatori.

Pentru o corectă denumire a comisiilor.

Argumente pentru respingere:

Textul iniţial condiţionează deja reprezentativitatea uniunilor de creatori prin apartenenţa lor la Alianţa Naţională a Uniunilor de Creatori din România. În plus, textul iniţial este mai permisiv faţă de cel propus, pentru eventuale noi apariţii de uniuni de creatori.
S-a păstrat o denumire generică a celor două comisii.

	1

	3

	2
	Articol unic. - Alineatul (1) al articolului 4 din Legea nr. 118/2002 pentru instituirea indemnizaţiei de merit, publicată în Monitorul Oficial al României, Partea I, nr.189 din 20 martie 2002, se modifică şi va avea următorul cuprins: 

"Art. 4. - (1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor de cultură şi ai comisiilor de muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi preşedinţii uniunilor de creatori care fac parte din Alianţa Naţională a Uniunilor de Creatori din România." 


	Comisia pentru învăţământ, ştiinţă, tineret şi sport propune reformularea textului după cum urmează:
“Articol unic. - Alineatul (1) al articolului 4 din Legea nr. 118/2002 pentru instituirea indemnizaţiei de merit, publicată în Monitorul Oficial al României, Partea I, nr.189 din 20 martie 2002, se modifică şi va avea următorul cuprins: 

"Art. 4. - (1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor de cultură, ai comisiilor de învăţământ şi ştiinţă şi ai comisiilor de muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi preşedinţii uniunilor de creatori care fac parte din Alianţa Naţională a Uniunilor de Creatori din România." 


	Argumente pentru susţinere:

Indemnizaţia de merit se acordă în domeniile culturii, ştiinţei şi sportului. În aceste condiţii se impune ca şi preşedinţii comisiilor de învăţământ, ştiinţă, tineret şi sport de la Senat şi Camera Deputaţilor să facă parte din Comisia naţională.
Argumente pentru respingere:

S-a considerat că pentru domeniul ştiinţei reprezentativitatea este asigurată de preşedintele Academiei Române şi de ministrul educaţiei, cercetării şi tineretului.

	__
	Comisia pentru cultură, arte, mijloace de informare în masă propune introducerea după alineatul (1) al articolului 4, a unui alineat nou, alin.(11), cu următorul cuprins:
“(11) Cei şapte preşedinţi ai uniunilor de creatori sunt selecţionaţi, anual, pentru a face parte din Comisia naţională pentru acordarea indemnizaţiei de merit, prin decizia comună a preşedinţilor comisiilor pentru cultură din Senat şi Camera Deputaţilor şi a ministrului culturii şi cultelor.”

	Argumente pentru susţinere:

Pentru a permite, printr-o modalitate suplă şi eficientă, desemnarea celor 7 preşedinţi de uniuni.

Argumente pentru respingere:

Întrucât s-a considerat că selectarea anuală a preşedinţilor uniunilor de creatori prin decizia comună a preşedinţilor comisiilor de cultură şi a ministrului culturii şi cultelor, este o intruziune în statutul uniunilor de creatori.



Comisia propune aprobarea proiectului cu unanimitate de voturi.
PREŞEDINTE,





SECRETAR,

Smaranda DOBRESCU



Ion MÎNZÎNĂ 

Întocmit, 

Expert Monica Rallu CURTA

